3. การประกอบธุรกิจ

SPI ประกอบธุรกิจหลัก 3 ประเภท คือ ธุรกิจการลงทุนในหุ้นบริษัทต่าง ๆ
ธุรกิจการให้เช่าและบริการ และธุรกิจสวนอุตสาหกรรม รายละเอียดของแต่ละประเภทธุรกิจ
เป็นดังนี้.-

3.1 ธุรกิจการลงทุนในหุ้นบริษัทต่าง ๆ

  3.1.1 ลักษณะผลิตภัณฑ์และบริการ

  ณ วันที่ 31 ธันวาคม 2548 SPI ลงทุนในหุ้นบริษัทต่าง ๆ ในกลุ่ม เป็นจำนวนทั้งสิ้น 170 บริษัท

โดยแบ่งตามสายธุรกิจได้เป็น 3 สายธุรกิจดังนี้

(1) สายธุรกิจการผลิต

  SPI ร่วมลงทุนกับผู้ประกอบการทั้งในประเทศและต่างประเทศที่มีความชำนาญ และมี

  เทคโนโลยีการผลิตสินค้าที่ทันสมัย โดยลงทุนในบริษัทผู้ผลิตสินค้าเพื่อนำไปใช้เป็นวัตถุดิบ

  ให้แก่บริษัทในกลุ่ม และบริษัทผู้ผลิตสินค้าสำเร็จรูปรายอื่น ๆ นอกจากนี้ SPI ยังได้ลงทุน

  ในบริษัทผู้ผลิตสินค้าอุปโภคบริโภคประเภทต่าง ๆ เช่น สิ่งทอ เครื่องนุ่งห่ม เครื่องหนัง

  เครื่องสำอาง ผลิตภัณฑ์ซักล้าง และผลิตภัณฑ์อาหาร เป็นต้น ภายใต้เครื่องหมายการค้า

  ของ SPI เครื่องหมายการค้าของบริษัทในกลุ่มและเครื่องหมายการค้าที่ได้รับลิขสิทธิ์จาก

  ต่างประเทศ โดยสินค้าที่ผลิตได้ส่วนใหญ่จะจำหน่ายในประเทศ เช่น

-   บริษัท ไลอ้อน (ประเทศไทย) จำกัด ประกอบธุรกิจ ผลิตสินค้าอุปโภค เช่น

  ผงซักฟอกเปา ผลิตภัณฑ์โคโดโม น้ำยาปรับผ้านุ่มไฮคลาส สบู่เหลวโชกุบุสซึ

  โมโนกาตาริ แปรงสีฟันและยาสีฟันซิสเท็มมา เป็นต้น

-   บริษัท อินเตอร์เนชั่นแนลแลบบอราทอรี่ส์ จำกัด ประกอบธุรกิจผลิตเครื่องสำอาง

  เช่น เครื่องสำอาง BSC เป็นต้น

-   บริษัท ธนูลักษณ์ จำกัด (มหาชน) ประกอบธุรกิจ ผลิตเสื้อผ้าสำเร็จรูป และ

  เครื่องหนังภายใต้เครื่องหมายการค้าต่าง ๆ เช่น Arrow , Guy Laroche เป็นต้น

-   บริษัท ไทยเพรซิเดนท์ฟูดส์ จำกัด (มหาชน) ประกอบธุรกิจผลิตบะหมี่กึ่งสำเร็จรูป

  มาม่า ขนมปังกรอบบิสชิน เป็นต้น

-   บริษัท ไทยวาโก้ จำกัด (มหาชน) ประกอบธุรกิจ ผลิตชุดชั้นในสตรี และเสื้อผ้า

  สำเร็จรูป ภายใต้เครื่องหมายการค้า Wacoal , Elle , Enfant เป็นต้น

-   บริษัท ฮูเวอร์อุตสาหกรรม (ประเทศไทย) จำกัด ประกอบธุรกิจผลิตบรรจุภัณฑ์

  พลาสติก และโลหะ สำหรับเครื่องสำอาง

-   บริษัท ไทยทาเคดะเลซ จำกัด ประกอบธุรกิจ ผลิตผ้าลูกไม้ถัก ซึ่งใช้เป็น

  ส่วนประกอบในการผลิตชุดชั้นในสตรี

-   บริษัท เอสแอนด์เจ อินเตอร์เนชั่นแนล เอนเตอร์ไพรส์ จำกัด (มหาชน)

  ประกอบธุรกิจ ผลิตเครื่องสำอาง เช่น เครื่องสำอาง BSC เป็นต้น

  (2) สายธุรกิจจัดจำหน่าย

  SPI ลงทุนในบริษัทที่ประกอบธุรกิจจัดจำหน่ายสินค้าอุปโภคบริโภค และบริษัทที่

  ประกอบธุรกิจขายตรง ซึ่งสินค้าที่จัดจำหน่ายส่วนใหญ่เป็นสินค้าที่ผลิตโดยบริษัทผู้ผลิต

  ในกลุ่ม SPI เอง เช่น

-   บริษัท สหพัฒนพิบูล จำกัด (มหาชน) ประกอบธุรกิจจัดจำหน่ายสินค้า

  อุปโภคบริโภค ต่าง ๆ เช่น

-   ผงซักฟอกเปา

-   น้ำยาล้างจานไลปอนเอฟ

-   ผลิตภัณฑ์โคโดโม

-   สบู่เหลวโชกุบุสซึโมโนกาตาริ

-   บะหมี่กึ่งสำเร็จรูปมาม่า

-   แปรงสีฟันและยาสีฟันซิสเท็มมา (SYSTEMA) เป็นต้น

-   บริษัท ไอ.ซี.ซี. อินเตอร์เนชั่นแนล จำกัด (มหาชน) ประกอบธุรกิจจัดจำหน่ายสินค้า

  ประเภทต่าง ๆ เช่น

-   เสื้อผ้าสำเร็จรูป Arrow , Lacoste , Guy Laroche และ Elle

-   รองเท้า Regal , Naturalizer

-   อุปกรณ์กีฬา Mizuno , Le Coq Sportif , Speedo

-   และผลิตภัณฑ์ภายใต้เครื่องหมายการค้า BSC เป็นต้น

-   บริษัท เบทเตอร์เวย์ (ประเทศไทย) จำกัด ประกอบธุรกิจขายตรงเครื่องสำอางภายใต้

  เครื่องหมายการค้า Mistine

  (3) สายธุรกิจบริการและอื่น ๆ

  นอกเหนือจากการลงทุนในสายธุรกิจการผลิตและสายธุรกิจจัดจำหน่าย SPI ยังลงทุนใน

  ธุรกิจอื่น ๆ ที่มีศักยภาพ ให้ผลตอบแทนที่น่าพอใจในระยะยาวและประกอบธุรกิจที่สนับสนุน

  บริษัทอื่น ๆ ในกลุ่ม บริษัทในสายธุรกิจบริการและอื่น ๆ นี้อยู่ในสายงานบริการ การลงทุน

  และพัฒนาที่ดิน เช่น

-   บริษัท พิทักษ์กิจ จำกัด ประกอบธุรกิจรับเหมาก่อสร้าง

-   บริษัท ฟาร์อีสท์ ดีดีบี จำกัด (มหาชน) ประกอบธุรกิจรับจ้างผลิตงานโฆษณา และ

  เป็นนายหน้าขายบริการด้านโฆษณา

-   บริษัท อีสเทิร์นไทยคอนซัลติ้ง 1992 จำกัด ประกอบธุรกิจเกี่ยวกับสิ่งแวดล้อม

  ตรวจวิเคราะห์คุณภาพน้ำ และอากาศ ควบคุมระบบบำบัดน้ำเสีย และผลิตน้ำประปา

-   บริษัท สหโคเจน (ชลบุรี) จำกัด (มหาชน) ประกอบธุรกิจผลิตและจำหน่ายไฟฟ้า

  และไอน้ำ

2.  การตลาด

  SPI ประกอบธุรกิจลงทุนในหุ้นบริษัทร่วมและบริษัทอื่น ๆโดย SPI จะเป็นผู้กำหนดนโยบายอย่าง

  กว้าง ๆ ให้แก่บริษัทในกลุ่ม ซึ่งจะเน้นกลยุทธ์ด้านคุณภาพ และราคาของสินค้าให้มีความยุติธรรม
  และ

  อยู่ในระดับที่ผู้บริโภคยอมรับได้โดยบริษัทที่อยู่ในสายธุรกิจการผลิตจะจัดหาวัตถุดิบที่มีคุณภาพรวมทั้ง

  ศึกษา วิจัยพัฒนา และนำเทคโนโลยีใหม่ ๆ เข้ามาใช้ เพื่อเพิ่มประสิทธิภาพในการผลิต
  และเพิ่มคุณภาพ

  ของสินค้า นอกจากนี้ บริษัทในกลุ่มยังได้พัฒนาระบบ Logistics
  เพื่อลดต้นทุนให้สามารถกระจายสินค้า

  ไปยังผู้บริโภคได้อย่างรวดเร็ว

  นอกจากกลยุทธ์ในด้านคุณภาพและราคาแล้ว ช่องทางการจัดจำหน่ายก็เป็นอีกกลยุทธ์หนึ่งที่สำคัญ
  สินค้าของบริษัทในกลุ่มส่วนใหญ่จะจัดจำหน่ายผ่านบริษัทผู้จัดจำหน่ายในกลุ่มเช่น บริษัท สหพัฒนพิบูล
  จำกัด (มหาชน) บริษัท ไอ.ซี.ซี. อินเตอร์เนชั่นแนล จำกัด (มหาชน) บริษัท นิวซิตี้
  (กรุงเทพฯ) จำกัด (มหาชน) เป็นต้น ซึ่งล้วนมีช่องทางการจัดจำหน่ายที่แข็งแกร่ง
  เนื่องจากมีจุดจำหน่ายสินค้ากระจายอยู่

  ตามร้านค้า และห้างสรรพสินค้าทั่วประเทศ นอกจากนี้ยังมีช่องทางการจำหน่ายแบบขายตรง
  การเสนอ

  ขายผลิตภัณฑ์ทางไปรษณีย์และได้เพิ่มการขายตรงทางทีวีหรือโฮมช็อปปิ้งอีกด้วย
  ส่วนด้านการส่งออกบริษัทผู้ผลิตจะเป็นผู้หาตลาด และทำการส่งออกเองโดยตรง

  ในปี 2546 ได้มีการเปิดโครงการ 108 Shop คือ โครงการที่ช่วยจัดการธุรกิจในร้านค้าปลีกที่

  จัดตั้งขึ้น เพื่อวัตถุประสงค์หลักในการสร้างรายได้เพิ่มให้กับผู้ประกอบการที่ร่วมโครงการ
  โดยใช้เงินลงทุนที่น้อยที่สุด เพื่อให้ได้กำไรเร็วที่สุด

  ลักษณะของโครงการ เป็นร้านค้าปลีกระดับรากหญ้าที่จำหน่ายสินค้าอุปโภคบริโภค
  และสามารถจำหน่ายสินค้าของกลุ่มสหพัฒน์ และของบริษัทอื่น ๆ ร่วมกันได้
  ซึ่งจะเป็นการเพิ่มช่องทางการจัด

  จำหน่ายอีกทางหนึ่ง และยังเป็นการสร้างรายได้ให้แก่คนในท้องถิ่นต่าง ๆ
  ตั้งแต่ระดับรากหญ้าที่มีความ

  ประสงค์จะเป็นเจ้าของกิจการร้านค้าปลีกจำหน่ายสินค้าอุปโภคบริโภค

  จากจุดเด่นของบริษัทในกลุ่มที่มีการบริหารงานอย่างอิสระ มีการแข่งขันกัน ทำให้แต่ละบริษัท

  มีการพัฒนา และคิดค้นนวัตกรรมใหม่ ๆ ในการผลิต เพื่อเป็นการสร้างมูลค่าให้แก่สินค้า
  และเป็นการ

  เพิ่มช่องทางการจำหน่าย สามารถตอบสนองความต้องการของผู้บริโภคได้เพิ่มขึ้น
  แต่เมื่อใดที่ต้องการความร่วมมือ เพื่อแสดงศักยภาพของบริษัทในกลุ่มก็จะเกิดความร่วมมือกัน เช่น
  งาน Saha Group Export

  & Trade Exhibition ที่จัดขึ้นมาเป็นเวลา 9 ปี ติดต่อกัน ซึ่งแต่ละบริษัทก็จะมีการนำสินค้า
  และผลิตภัณฑ์ใหม่ ๆ มาร่วมแสดงในงาน
  เพื่อเป็นการเชิญชวนลูกค้าต่างประเทศทั้งรายเก่าและรายใหม่ ๆ
  รวมทั้งผู้ประกอบการในประเทศให้เข้าร่วมงาน
  เป็นการพบปะแลกเปลี่ยนความรู้ความต้องการซึ่งกันและกัน และ

  สามารถทำการค้าระหว่างกัน
  ซึ่งเป็นอีกช่องทางหนึ่งในการเพิ่มการส่งออกให้แก่บริษัทในกลุ่มได้มากขึ้น

  และยังเป็นช่องทางในการร่วมทุนและขยายตลาดภายในประเทศอีกด้วย
  ซึ่งได้รับผลสำเร็จอย่างน่าพอใจ

  และทำให้บริษัทในกลุ่มสามารถปรับตัวได้คล่องตัวขึ้นตามภาวะเศรษฐกิจที่มีการเปลี่ยนแปลงอย่างรวดเร็ว

  ในปี 2548 เพื่อเป็นการกระตุ้นให้บริษัทในกลุ่มมุ่งมั่นสร้างสรรค์นวัตกรรมสินค้าและบริการต่าง ๆ
  เพื่อนำเสนอแก่ลูกค้ามากขึ้น จึงได้จัดให้มีการประกวดผลงานนวัตกรรมของกลุ่มขึ้น โดยใช้ชื่อว่า
  “Saha Innovation Award” ซึ่งมีวัตถุประสงค์ เพื่อกระตุ้นให้บริษัทในกลุ่ม
  และพนักงานมีการพัฒนาศักยภาพในการสร้างสรรค์นวัตกรรมของผลิตภัณฑ์
  และบริการให้มากขึ้นอย่างต่อเนื่อง เป็นการรวมพลังความคิด เพื่อพัฒนาผลิตภัณฑ์และการบริการ
  เพื่อผลการดำเนินงานที่ดีขึ้น เป็นการตอบสนองความต้องการของลูกค้า / คู่ค้า
  และเป็นการรวบรวมนวัตกรรมของกลุ่มสหพัฒน์ เพื่อนำเสนอในงาน Saha Group Export &
  Trade Exhibition อีกทั้งยังเป็นโครงการนำร่อง
  เพื่อการพัฒนาให้บริษัทในกลุ่มเข้าร่วมโครงการ Thailand

  Quality Award (TQA) ต่อไป ซึ่งในปีที่ผ่านมานวัตกรรมที่ได้รับรางวัลยอดเยี่ยมคือ Lotusia
  ซึ่งได้จากเกสรบัวหลวง มีคุณสมบัติที่โดดเด่นในการต้านอนุมูลอิสระ
  และได้นำไปใช้เป็นส่วนผสมในเครื่องสำอาง

  เช่น บี เอส ซี เพียวแคร์ (BSC pure care) นอกจากนั้น ก็มีรางวัลประเภท Product
  และประเภท Systems อีกด้วย

  นอกจากนี้บริษัทในกลุ่มยังได้จัดทำสัญลักษณ์ Saha Group Thailand Best
  ให้ปรากฏอยู่บนภาชนะ

  หีบห่อสินค้า หรือป้ายราคา รวมทั้งตามจุดขายสินค้าในห้างสรรพสินค้าต่าง ๆ
  เพื่อให้ผู้บริโภคทั่วไปได้รับทราบว่ากำลังใช้สินค้าที่ผลิตในประเทศไทย
  โดยคนไทยและผู้บริโภคที่ใช้สินค้าคุณภาพของบริษัท

  ในกลุ่มอยู่แล้ว จะได้มีความมั่นใจ และภูมิใจว่า
  ได้ตอบสนองต่อนโยบายของทางราชการที่เชิญชวนให้

  คนไทยใช้สินค้าที่ผลิตโดยคนไทย

  3.1.3 ภาวะอุตสาหกรรมและการแข่งขัน

(1) โครงสร้างอุตสาหกรรม

  สินค้าที่บริษัทในกลุ่ม SPI ผลิตและจำหน่ายส่วนใหญ่จะเป็นสินค้าประเภทอุปโภคบริโภค

  ซึ่งล้วนแต่เป็นผลิตภัณฑ์ที่มีความจำเป็นต่อการดำเนินชีวิตประจำวัน เช่น เสื้อผ้าสุภาพบุรุษ
  เสื้อผ้าสุภาพสตรี ชุดชั้นในสตรี ถุงน่องสตรี เสื้อผ้าเด็ก เครื่องสำอาง บะหมี่กึ่งสำเร็จรูป

  ผงซักฟอก รองเท้ากีฬา เครื่องหนัง ขนม อาหาร เป็นต้น

ปี 2548 เศรษฐกิจไทยขยายตัวร้อยละ 4.5 ชะลอลงจากร้อยละ 6.2 ในปี 2547 เนื่องจาก

  ได้รับผลกระทบจากราคาน้ำมัน อัตราเงินเฟ้อที่สูงขึ้นมาก อัตราดอกเบี้ยสูงขึ้น ผลกระทบภัยแล้ง
  ไข้หวัดนก และความไม่สงบใน 3 จังหวัดภาคใต้ ผลผลิตภาคอุตสาหกรรมขยายตัวลดลง
  ผลผลิตภาคเกษตรหดตัวลง การลงทุนภาคเอกชนลดลง ทั้งนี้
  เป็นผลจากการหดตัวของการบริโภคภาคเอกชน ขณะที่อุตสาหกรรมเพื่อการส่งออกยังขยายตัวได้ดี
  โดยการส่งออกเพิ่มขึ้นร้อยละ

  15 แต่การนำเข้าขยายตัวถึงร้อยละ 26 ทั้งนี้การนำเข้าน้ำมันและเชื้อเพลิงขยายตัวถึงร้อยละ
  64.5 ทำให้ดุลการค้าขาดดุล 8,578 ล้านดอลลาร์สหรัฐ และดุลบัญชีเดินสะพัดขาดดุล 3,714
  ล้านดอลลาร์สหรัฐ

แม้การขยายตัวทางเศรษฐกิจจะชะลอตัวลง แต่บริษัทในกลุ่มได้ปรับแนวทางธุรกิจ เพื่อ

  ให้เกิดประสิทธิภาพสูงสุด โดยเน้นการพัฒนานวัตกรรมสินค้าออกสู่ตลาดอย่างต่อเนื่อง
  จัดระบบการตลาดที่ครบวงจร และระบบการจัดส่งสินค้าที่มีประสิทธิภาพ
  ส่งผลให้การประกอบธุรกิจของบริษัทในกลุ่มมีการเจริญเติบโตอย่างน่าพอใจ

(2) ภาวะการแข่งขัน

  หลังจากวิกฤตเศรษฐกิจในปี 2540 ธุรกิจค้าปลีกมีการเปลี่ยนแปลง กลุ่มทุนต่างชาติ

  เข้ามาดำเนินการในไทย ร้านค้าปลีกดั้งเดิมลดลงขณะที่ธุรกิจค้าปลีกต่างชาติยังมีแนวโน้มขยาย

  สาขาอย่างต่อเนื่อง นอกจากนั้นได้เริ่มมีการเปิดเขตการค้าเสรีเป็นผลให้ผู้บริโภคมีทางเลือก

  มากขึ้น ผู้ประกอบการในประเทศเองก็เกิดการแข่งขันสูงเกิดการลดต้นทุนเพิ่มคุณค่าเพื่อยกระดับ

  ราคาและคุณภาพให้สามารถแข่งขันกับสินค้าที่นำเข้าจากต่างประเทศได้

  โดยเหตุที่บริษัทในกลุ่มได้ดำเนินการเพื่อเพิ่มประสิทธิภาพในการทำงานอยู่ตลอดเวลา

  เมื่อการแข่งขันมีมากขึ้นนอกจากการนำระบบและเทคโนโลยีใหม่ ๆ เข้ามาใช้แล้ว ยังต้องสร้าง

  คุณค่าของตราสินค้า (Brand Image) ให้เป็นที่ยอมรับในด้านชื่อเสียงและคุณภาพ สร้างความ

  สัมพันธ์และสำรวจความต้องการของลูกค้าอย่างสม่ำเสมอ สร้างความแตกต่างให้กับผลิตภัณฑ์

  และพัฒนาให้เข้ากับ Lifestyle ของลูกค้าให้มากยิ่งขึ้น
  สามารถครอบคลุมตลาดเป้าหมายในหลาย

  Segment เพื่อให้เกิดดุลย์ต่อรองในการจัดจำหน่าย คิดค้นและพัฒนานวัตกรรมใหม่ ๆ ทั้งในด้าน

  วัตถุดิบ การผลิต การบรรจุ เพื่อสร้างมูลค่าเพิ่มให้แก่สินค้าและลดต้นทุนการผลิต พัฒนาระบบ

  การขนส่งให้รวดเร็วขึ้น จากการที่บริษัทในกลุ่มมีผู้ผลิตหลายรายและบางธุรกิจเป็นธุรกิจที่ครบ

  วงจร เช่น สิ่งทอ จึงทำให้สามารถแข่งขันได้ สินค้าของบริษัทในกลุ่มยังคงครองความเป็นผู้นำ

  ตลาด ตัวอย่างสินค้าของกลุ่ม SPI ที่มีส่วนแบ่งตลาดในประเทศสูงสุด ได้แก่ ชุดชั้นใน Wacoal

  บะหมี่กึ่งสำเร็จรูปตรามาม่า ยิ่งไปกว่านั้น ผลิตภัณฑ์ภายใต้เครื่องหมาย BSC (Best Selected

  Collection) ได้เพิ่มประเภทผลิตภัณฑ์ และได้รับความนิยมจากผู้บริโภคมากขึ้น ซึ่งผลิตภัณฑ์

  BSC บริษัทในกลุ่มมุ่งหวังจะลดการพึ่งพาเครื่องหมายการค้าต่างประเทศและสนับสนุนให้เป็นที่

  รู้จักทั่วโลก (Global Brand) ในการประกวดมิสยูนีเวิอร์สปี 2548 ชุดว่ายน้ำ BSC
  ก็ได้รับเลือก

  จากกองประกวดให้เป็นผู้ออกแบบชุดว่ายน้ำให้แก่นางงามที่เข้าประกวด

  3.1.4 การจัดหาผลิตภัณฑ์และบริการ

  สำหรับธุรกิจการลงทุนในหุ้นบริษัทต่าง ๆ SPI ได้ร่วมลงทุนในบริษัทต่าง ๆ ที่คาดว่าจะให้

ผลตอบแทนที่คุ้มค่าต่อการลงทุน โดยมีการสรรหาผู้ร่วมลงทุนที่มีศักยภาพ มีเทคโนโลยีใหม่ ๆ และ

มีประสิทธิภาพในการดำเนินงาน โดย SPI จะเข้าไปให้ความช่วยเหลือและให้คำแนะนำในด้านการ

จัดตั้งการจัดหาสถานที่การขออนุญาตต่าง ๆ จากทางราชการตลอดจนการกำหนดนโยบายกว้าง ๆ

เพื่อให้การดำเนินการบรรลุตามเป้าหมายที่กำหนดไว้ โดยในด้านสถานที่ SPI มีที่ดินและอาคารใน

สวนอุตสาหกรรมถึง 3 แห่ง ที่พร้อมให้เช่า หรือขาย เพื่อใช้ประกอบกิจการอยู่แล้ว ทำให้สามารถ

ที่จะดำเนินการผลิตสินค้า และสามารถสร้างผลกำไรได้ในเวลาที่รวดเร็ว

3.2 ธุรกิจการให้เช่าและบริการ

  3.2.1 ลักษณะผลิตภัณฑ์และบริการ

  ธุรกิจการให้เช่าและบริการ เป็นธุรกิจที่ SPI เป็นผู้ดำเนินการเอง สามารถแบ่งได้เป็น 3

ประเภท ดังนี้

(1) การให้เช่าและบริการในสวนอุตสาหกรรม

  SPI ให้เช่าที่ดิน อาคาร ให้บริการระบบสาธารณูปโภคพื้นฐาน สิ่งอำนวยความสะดวก และ

  บำรุงรักษา เช่น บริการบำบัดน้ำเสีย บริการรักษาพยาบาล เป็นต้น ในสวนอุตสาหกรรมที่เปิด

  ดำเนินการแล้ว ทั้ง 3 แห่ง

  นอกจากนี้ เมื่อวันที่ 3 กรกฎาคม 2541 SPI ได้รับสัมปทานประกอบกิจการบริการไฟฟ้า

  จากกระทรวงมหาดไทย เพื่อจำหน่ายกระแสไฟฟ้าให้กับโรงงานในเขตสวนอุตสาหกรรมเครือ

  สหพัฒน์ ศรีราชา เป็นระยะเวลา 10 ปี โดย SPI ทำสัญญาซื้อกระแสไฟฟ้า และไอน้ำ
  จากบริษัท

  สหโคเจน (ชลบุรี) จำกัด (มหาชน)

(2) บริการให้คำปรึกษา

  SPI ให้คำปรึกษา แนะนำ วางแผนด้านธุรกิจ การจัดการ และการดำเนินโครงการใหม่ ๆ

  แก่บริษัทต่าง ๆ ในกลุ่ม โดย SPI จะได้รับค่าตอบแทนในรูปของค่าที่ปรึกษาธุรกิจรับ และ

  ค่าบริการรับ

(3) บริการด้านเครื่องหมายการค้า

  SPI ให้บริการด้านเครื่องหมายการค้าแก่บริษัทในกลุ่ม SPI เท่านั้น โดยเครื่องหมายการค้า

  แบ่งเป็น 2 ประเภท คือ

เครื่องหมายการค้าต่างประเทศ SPI เป็นผู้ได้ลิขสิทธิ์เครื่องหมายการค้าของผลิตภัณฑ์ที่มี

  ชื่อเสียงในต่างประเทศ และได้ทำสัญญายินยอมให้บริษัทในกลุ่มใช้เครื่องหมายการค้าดังกล่าว

  เพื่อทำการผลิตและจำหน่ายสินค้าภายใต้เครื่องหมายการค้านั้น ๆ เช่น Guy Laroche , Elle
  ,

  Absorba เป็นต้น โดย SPI จะได้รับค่าตอบแทนในรูปของค่าลิขสิทธิ์รับ

  เครื่องหมายการค้าในประเทศ SPI เป็นเจ้าของและจดทะเบียนเครื่องหมายการค้าต่อ

  กรมทรัพย์สินทางปัญญา กระทรวงพาณิชย์ ตามประเภทของผลิตภัณฑ์และได้ทำสัญญายินยอม

  ให้บริษัทในกลุ่มใช้เครื่องหมายการค้าดังกล่าว เพื่อทำการผลิต และจำหน่ายสินค้าภายใต้

  เครื่องหมายการค้านั้น ๆ เช่น กุลสตรี , Rain Flower , Bionic , Homecare และ
  Flore เป็นต้น

  โดยได้รับค่าตอบแทนในรูปค่าเช่ารับ

  3.2.2 การตลาด

  SPI ได้จัดหาผู้มีประสบการณ์ ผู้ชำนาญการ และที่ปรึกษา ที่มีความรู้ความสามารถในด้านต่าง ๆ

ไว้พร้อม เพื่อคอยให้คำปรึกษา แนะนำ แก่ลูกค้า ซึ่งเป็นบริษัทในกลุ่ม SPI ตลอดเวลา

  นอกจากนี้ SPI ได้จัดเตรียมที่ดินและอาคารสำเร็จรูปไว้รองรับผู้ประกอบการวิสาหกิจขนาดกลาง

  และขนาดย่อม (SMEs) ในสวนอุตสาหกรรมเครือสหพัฒน์ ศรีราชา กบินทร์บุรี และลำพูน
  โดยให้เช่าที่ดิน

  และอาคาร ดังกล่าวซึ่งผู้เช่าสามารถประกอบกิจการได้ทันที
  สำหรับการให้บริการด้านสาธารณูปโภค

  พื้นฐาน SPI จะเน้นในด้านความพร้อมและความเพียงพอในการให้บริการ เช่น
  มีระบบบำบัดน้ำเสีย

  ที่มีคุณภาพ บริการจัดเก็บและกำจัดขยะมูลฝอย บริการห้องพยาบาล เป็นต้น

  นอกจากนั้นในปี 2545 SPI ได้นำระบบ ISO 9001:2000
  ซึ่งเป็นระบบบริหารงานคุณภาพเข้ามา

ใช้ในฝ่ายโครงการสวนอุตสาหกรรมของ SPI ซึ่งในปี 2546 ได้ผ่านการรับรองแล้ว เพื่อควบคุม
ปรับปรุง

  ประสิทธิภาพให้เกิดประสิทธิผล และสร้างความพึงพอใจให้แก่ลูกค้าที่มาติดต่อใช้บริการ

  3.2.3 ภาวะอุตสาหกรรมและการแข่งขัน

  ในด้านธุรกิจการให้เช่าและบริการนั้น ส่วนใหญ่เป็นการให้บริการแก่บริษัทในกลุ่ม อีกทั้งเป็นการ

  ให้บริการในสวนอุตสาหกรรมที่ SPI เป็นผู้ดำเนินการ ทำให้ SPI ไม่มีคู่แข่งขันมากนัก
  สำหรับการให้

  บริการด้านกระแสไฟฟ้า คู่แข่งจะมีแต่เฉพาะการไฟฟ้าส่วนภูมิภาคเท่านั้น ซึ่ง SPI
  จะเน้นความมั่นคง

  ของระบบการจ่ายกระแสไฟฟ้า ความสะดวก และความรวดเร็วในการให้บริการ
  สำหรับการให้บริการ

  ไอน้ำนั้น เนื่องจากที่ผ่านมาต้นทุนไอน้ำของ SPI ที่ซื้อจากบริษัท สหโคเจน (ชลบุรี) จำกัด
  (มหาชน)

  ยังต่ำกว่าต้นทุนการผลิตไอน้ำที่ลูกค้าผลิตใช้เอง ทำให้ SPI ไม่ประสบปัญหาด้านการแข่งขัน

  3.2.4 การจัดหาผลิตภัณฑ์และบริการ

  SPI ได้จัดที่ดินและอาคารสำเร็จรูปในสวนอุตสาหกรรมไว้รองรับบริษัทที่ต้องการเช่า นอกจากนั้น

  SPI ได้จัดเตรียมบุคลากรทั้งในด้านการบัญชี ด้านกฎหมาย ด้านการต่างประเทศ และด้านอื่น ๆ
  เพื่อให้

  บริการลูกค้าที่ประสบปัญหา และไม่สามารถที่จะแก้ปัญหาดังกล่าวได้ ส่วนในเรื่องของลิขสิทธิ์ และ

  เครื่องหมายการค้าของผลิตภัณฑ์ที่มีชื่อเสียงจากต่างประเทศที่ได้รับความนิยมและมีความต้องการทั้งตลาด

  ในประเทศ และต่างประเทศ จะมีทั้งที่ SPI เป็นผู้ติดต่อจัดหา และบริษัทในกลุ่มจัดหามาให้ SPI
  เป็นผู้

  จดทะเบียนหรือลิขสิทธิ์เพื่อให้มีความหลากหลายในประเภทของสินค้า
  ซึ่งจะสามารถก่อให้เกิดรายได้จาก

  ผลการผลิตเพิ่มขึ้น
  ตลอดจนการสร้างเครื่องหมายการค้าของตนเองขึ้นมาใหม่ให้เป็นที่ยอมรับของตลาด

  ทั่วไป เพื่อลดต้นทุนในเรื่องลิขสิทธิ์ของการผลิตสินค้า

3.3 ธุรกิจสวนอุตสาหกรรม

  3.3.1 ลักษณะผลิตภัณฑ์

  สวนอุตสาหกรรมเป็นโครงการที่ดำเนินการโดย SPI ซึ่งจะมีรายได้ในรูปของรายรับจากการ

ขายพื้นที่ โดยมีวัตถุประสงค์เริ่มแรกเพื่อรองรับการขยายตัวของบริษัทในกลุ่ม SPI และเป็นการ

สนองต่อนโยบายของรัฐบาลในการสนับสนุนการขยายตัวทางด้านอุตสาหกรรมให้กระจายออกไปยัง

ส่วนภูมิภาค ปัจจุบันลูกค้าของสวนอุตสาหกรรมที่ดำเนินการอยู่ นอกจากเป็นบริษัทในกลุ่มแล้ว ยังมี

บริษัทนอกกลุ่มเข้ามาอยู่ในสวนอุตสาหกรรมด้วย

  (1) สวนอุตสาหกรรมเครือสหพัฒน์ ศรีราชา

  SPI เริ่มดำเนินโครงการเมื่อปี พ.ศ. 2520 โดยโครงการตั้งอยู่ในเขตเทศบาลตำบล

  แหลมฉบัง บริเวณหมู่ที่ 11 ตำบลหนองขาม และหมู่ที่ 1 ตำบลบึง อำเภอศรีราชา จังหวัด

  ชลบุรี บนเนื้อที่ประมาณ 1,600 ไร่ โดยในสวนอุตสาหกรรมมีระบบสาธารณูปโภค และ

  สิ่งอำนวยความสะดวกต่าง ๆ ดังนี้

-   โรงงานผลิตไฟฟ้าขนาดกำลังการผลิต 186 เมกะวัตต์ ดำเนินการ โดยบริษัท

  สหโคเจน (ชลบุรี) จำกัด (มหาชน) ซึ่ง SPI ได้รับสัมปทานให้เป็นผู้จำหน่าย

  กระแสไฟฟ้า นอกจากนี้ ไอน้ำที่เหลือจากการผลิตไฟฟ้าจะจำหน่ายให้แก่

  โรงงานต่าง ๆ ภายในโครงการด้วย

-   ระบบบำบัดน้ำเสียส่วนกลาง ซึ่งได้รับเกียรติบัตรจากชมรมสภาวะแวดล้อมสยาม

  ในปี 2537 สามารถบำบัดน้ำเสีย ได้ตามมาตรฐานของกรมโรงงานอุตสาหกรรม และ

  รองรับน้ำเสียได้ประมาณวันละ 12,000 ลูกบาศก์เมตร

-   สนามบินซึ่งได้รับอนุญาตจากกรมการขนส่งทางอากาศ

-   ระบบเครือข่ายทางด่วนข้อมูล (Internet) โดยเปิดเป็น Gateway และ NODE

  สำหรับบริษัทในกลุ่ม SPI

-   อ่างเก็บน้ำที่สามารถสำรองน้ำดิบได้จำนวน 250,000 ลูกบาศก์เมตร

-   ระบบผลิตน้ำประปาที่มีกำลังการผลิต 20,000 ลูกบาศก์เมตรต่อวัน

-   สถานีบริการก๊าซ NGV รวมทั้งให้บริการ การติดตั้งอุปกรณ์ในการใช้น้ำมัน

  มาเป็นก๊าซ NGV

นอกจากนี้ SPI ได้รับการส่งเสริมจากคณะกรรมการส่งเสริมการลงทุน ประเภทกิจการเขต

อุตสาหกรรม โดยอยู่ในเขตส่งเสริมการลงทุนที่ 2 สาระสำคัญของบัตรส่งเสริมการลงทุนสรุปได้ดังนี้

+--------------------------+-------------------------------------------+
|                          | สวนอุตสาหกรรมเครือสหพัฒน์ ศรีราชา *            |
+--------------------------+-------------------------------------------+
| วันที่ได้รับการอนุมัติการส่งเสริม  | วันที่ 20 กันยายน 2531                        |
+--------------------------+-------------------------------------------+
|   เลขที่บัตรส่งเสริมการลงทุน   | เลขที่ 1098/2531                            |
+--------------------------+-------------------------------------------+
| ฉบับแก้ไขเพิ่มเติม            | เลขที่ 4733/2534 (2-1098/2531) 5 มิถุนายน     |
|                          | 2534                                      |
|                          |                                           |
|                          | เลขที่ 4322/2535 (3-1098/2531) 17 กุมภาพันธ์   |
|                          | 2535                                      |
|                          |                                           |
|                          | เลขที่ 5414/2536 (4-1098/2531) 11 พฤศจิกายน  |
|                          | 2536                                      |
+--------------------------+-------------------------------------------+
| ประเภทกิจ                 | เขตอุตสาหกรรมประเภท 6.1                    |
| การที่ได้รับการส่งเสริมการลงทุน |                                           |
+--------------------------+-------------------------------------------+
| สิทธิประโยชน์ที่สำคัญ          | 1. ได้รับการยกเว้นภาษีเงินได้นิติบุคคล             |
|                          | สำหรับกำไรสุทธิเป็น เวลา 7 ปี นับแต่วันที่เริ่มมีรายได้ |
|                          | (วันที่ 1 มกราคม 2532)                       |
|                          | และได้รับลดหย่อนภาษีเงินได้นิติบุคคลใน อัตราร้อยละ   |
|                          | 50 สำหรับ 5 ปี ถัดมา                         |
|                          |                                           |
|                          | 2. ไม่ต้องนำเงินปันผลไปคำนวณเพื่อเสียภาษีเงินได้    |
|                          | ตลอดระยะเวลาที่ได้รับการยกเว้นภาษีเงินได้นิติบุคคล   |
+--------------------------+-------------------------------------------+

*ทั้งนี้สิทธิประโยชน์ได้ครบกำหนดระยะเวลาของการได้สิทธิส่งเสริมการลงทุนแล้ว

  (2) สวนอุตสาหกรรมเครือสหพัฒน์ กบินทร์บุรี

  SPI เริ่มทำโครงการเมื่อปี 2532 โดยโครงการตั้งอยู่ในเขตพื้นที่ตำบลนนทรี และตำบล

  วังดาล อำเภอกบินทร์บุรี จังหวัดปราจีนบุรี บนเนื้อที่ประมาณ 3,500 ไร่ โดยมีระบบ

  สาธารณูปโภค และสิ่งอำนวยความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 1,000,000 ลูกบาศก์เมตร

-   ระบบผลิตน้ำประปาที่มีกำลังการผลิต 6,000 ลูกบาศก์เมตร ต่อวัน

-   สถานีไฟฟ้าย่อยของการไฟฟ้าส่วนภูมิภาค ขนาด 50 X 2 เมกะวัตต์

-   ระบบบำบัดน้ำเสียส่วนกลาง สามารถบำบัดน้ำเสียได้วันละ 16,000 ลูกบาศก์เมตร

-   สนามบินที่ได้รับอนุญาตจากกรมการขนส่งทางอากาศ

-   เตาเผามูลฝอยขนาด 100 กิโลกรัมต่อชั่วโมง ได้รับอนุญาตจากกระทรวงอุตสาหกรรม

นอกจากนี้ SPI ได้รับการส่งเสริมการลงทุนจากคณะกรรมการส่งเสริมการลงทุนประเภทกิจการ

เขตอุตสาหกรรม โดยอยู่ในเขตส่งเสริมการลงทุนที่ 3 ซึ่งสาระสำคัญของบัตรส่งเสริมการลงทุน

สรุปได้ดังนี้

+--------------------------+-------------------------------------------+
|                          | สวนอุตสาหกรรมเครือสหพัฒน์ กบินทร์บุรี             |
+--------------------------+-------------------------------------------+
| วันที่ได้รับการอนุมัติการส่งเสริม  | วันที่ 5 พฤศจิกายน 2536                       |
+--------------------------+-------------------------------------------+
|   เลขที่บัตรส่งเสริมการลงทุน   | เลขที่ 8060/2536                            |
+--------------------------+-------------------------------------------+
| ฉบับแก้ไขเพิ่มเติม            | เลขที่ 5007/2537 (2-8060/2536) 29 กรกฎาคม   |
|                          | 2537                                      |
|                          |                                           |
|                          | เลขที่ 6467/2543 (3-8060/2536) 17 พฤศจิกายน  |
|                          | 2543                                      |
+--------------------------+-------------------------------------------+
| ประเภทกิจ                 | เขตอุตสาหกรรมประเภท 7.18                   |
| การที่ได้รับการส่งเสริมการลงทุน |                                           |
+--------------------------+-------------------------------------------+
| สิทธิประโยชน์ที่สำคัญ          | 1. ได้รับการยกเว้นภาษีเงินได้นิติบุคคล             |
|                          | สำหรับกำไรสุทธิเป็น เวลา 8 ปี นับแต่วันที่เริ่มมีรายได้ |
|                          | (วันที่ 1 ตุลาคม 2538)                        |
|                          | และได้รับลดหย่อนภาษีเงินได้นิติบุคคลใน อัตราร้อยละ   |
|                          | 50 สำหรับ 5 ปี ถัดมา                         |
|                          |                                           |
|                          | 2. ไม่ต้องนำเงินปันผลไปคำนวณเพื่อเสียภาษีเงินได้    |
|                          | ตลอดระยะเวลาที่ได้รับการยกเว้นภาษีเงินได้นิติบุคคล   |
|                          |                                           |
|                          | 3. ได้รับอนุญาตให้หักค่าขนส่ง ค่าไฟฟ้า และค่าประปา  |
|                          | 2 เท่า ของค่าใช้จ่ายดังกล่าว เป็นระยะเวลา 10 ปี   |
|                          |                                           |
|                          | นับแต่วันที่เริ่มมีรายได้                          |
|                          |                                           |
|                          | 4.                                        |
|                          | ได้รับอนุญาตให้หักเงินลงทุนในกา                  |
|                          | รติดตั้งหรือก่อสร้างสิ่งอำนวยความสะดวกในอัตราร้อยละ |
|                          |                                           |
|                          | 25 ของเงินลงทุนนอกเหนือจากการหักค่าเสื่อม        |
|                          |                                           |
|                          | ราคาปกติ                                   |
+--------------------------+-------------------------------------------+

  (3) สวนอุตสาหกรรมเครือสหพัฒน์ ลำพูน

  SPI เริ่มทำโครงการเมื่อปี 2532 โดยโครงการตั้งอยู่ในเขตพื้นที่ตำบลป่าสัก และตำบล

  เวียงยอง อำเภอเมือง จังหวัดลำพูน บนเนื้อที่ประมาณ 1,200 ไร่ โดยมีระบบสาธารณูปโภค

  และสิ่งอำนวยความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 500,000 ลูกบาศก์เมตร

-   ระบบบำบัดน้ำเสีย ซึ่งสามารถบำบัดน้ำเสียได้วันละ 8,500 ลูกบาศก์เมตร

-   สถานีไฟฟ้าย่อยของการไฟฟ้าส่วนภูมิภาค ขนาด 50X2 เมกะวัตต์

-   สนามบิน ที่ได้รับอนุญาตจากกรมการขนส่งทางอากาศ

-   เตาเผามูลฝอย ขนาด 50 กิโลกรัมต่อชั่วโมง ได้รับอนุญาตจากกระทรวงอุตสาหกรรม

-   ระบบน้ำอุปโภค และบริโภคจากบ่อบาดาล โดยมีอัตราการสูบขึ้นมาใช้ประโยชน์ได้

  ประมาณวันละ 3,600 ลูกบาศก์เมตร

  นอกจากนี้ SPI
  ได้รับการส่งเสริมการลงทุนจากคณะกรรมการส่งเสริมการลงทุนประเภทกิจการเขต

  อุตสาหกรรม โดยอยู่ในเขตส่งเสริมการลงทุนที่ 3
  ซึ่งสาระสำคัญของบัตรส่งเสริมการลงทุนสรุปได้ดังนี้

+--------------------------+-------------------------------------------+
|                          | สวนอุตสาหกรรมเครือสหพัฒน์ ลำพูน                |
+--------------------------+-------------------------------------------+
| วันที่ได้รับการอนุมัติการส่งเสริม  | วันที่ 13 พฤษภาคม 2537                       |
+--------------------------+-------------------------------------------+
| เลขที่บัตรส่งเสริมการลงทุน     | เลขที่ 8007/2537                            |
+--------------------------+-------------------------------------------+
| ประเภทกิจการที่ได้รับการ      | เขตอุตสาหกรรมประเภท 7.18                   |
|                          |                                           |
| ส่งเสริมการลงทุน            |                                           |
+--------------------------+-------------------------------------------+
| สิทธิประโยชน์ที่สำคัญ          | 1.  ได้รับการยกเว้นภาษีเงินได้นิติบุคคล            |
|                          |     สำหรับกำไรสุทธิเป็น เวลา 8 ปี              |
|                          |     นับแต่วันที่เริ่มมีรายได้ (วันที่ 1 มกราคม 2540)  |
|                          |     และได้รับลดหย่อนภาษีเงินได้นิติบุคคลใน         |
|                          |     อัตราร้อยละ 50 สำหรับ 5 ปี ถัดมา           |
|                          |                                           |
|                          | 2.  ไม่ต้องนำเงินปันผลไปคำนวณเพื่อเสียภาษีเงินได้   |
|                          |     ตลอดระยะเวลาที่ได้                       |
|                          |     รับการยกเว้นภาษีเงินได้นิติบุคคล              |
|                          |                                           |
|                          | 3.  ได้รับอนุญาตให้หักค่าขนส่ง ค่าไฟฟ้า และค่าประปา |
|                          |     2 เท่า ของค่าใช้จ่ายดังกล่าว เป็นระยะเวลา 10 |
|                          |     ปี นับแต่วันที่เริ่มมีรายได้                    |
+--------------------------+-------------------------------------------+
|                          | 4.  ได้รับอนุญาตให้หักเงินลงทุนในกา              |
|                          | รติดตั้งหรือก่อสร้างสิ่งอำนวยความสะดวกในอัตราร้อยละ |
|                          |     25                                    |
|                          |                                           |
|                          |    ของเงินลงทุนนอกเหนือจากการหักค่าเสื่อมราคาปกติ |
+--------------------------+-------------------------------------------+

3.3.2 การตลาด

  SPI ดำเนินการพัฒนาสวนอุตสาหกรรมตามมาตรฐานของคณะกรรมการส่งเสริมการลงทุน

  โดยเริ่มตั้งแต่การคัดเลือกทำเลที่ตั้งที่เหมาะสม การออกแบบ และวางผังโครงการ การพัฒนา

  ระบบสาธารณูปโภคให้เพียงพอ การควบคุมรักษาสิ่งแวดล้อมให้อยู่ในสภาพที่ดี การคัดเลือกบริษัท

  ที่จะเข้ามาประกอบกิจการในสวนอุตสาหกรรมจะพิจารณาโรงงานที่ไม่ส่งผลกระทบต่อสิ่งแวดล้อม

  หรือโรงงานที่จัดให้มีการป้องกันผลกระทบต่อสิ่งแวดล้อมอย่างเข้มงวดและจะติดตามผลการดำเนิน

  งาน ของโรงงานต่าง ๆ ตลอดเวลามีการกำหนดพื้นที่สำหรับโรงงานประเภทต่าง ๆ
  เพื่อง่ายต่อการ

  ควบคุม โดย SPI ได้เน้นถึงการรักษาสิ่งแวดล้อมที่จะไม่ก่อให้เกิดผลกระทบ
  หรือความเสียหายแก่

  ชุมชนอื่น

  ในการจำหน่ายหรือให้เช่าพื้นที่ในสวนอุตสาหกรรม SPI จะให้ความสำคัญกับลูกค้าที่ต้องการ

ขยายกำลังการผลิตหรือต้องการตั้งหรือย้ายฐานการผลิตไปอยู่ในเขตส่งเสริมการลงทุน ซึ่งลูกค้า

ส่วนใหญ่จะได้รับข้อมูลของสวนอุตสาหกรรมเครือสหพัฒน์ จากธนาคาร สถาบันการเงินที่ลูกค้า

ติดต่อเป็นประจำ บริษัทคู่ค้าของ SPI หรือผู้ร่วมทุนกับ SPI ทั้งในและต่างประเทศ นอกจากนี้

SPI ยังได้ให้ข้อมูลของสวนอุตสาหกรรมเครือสหพัฒน์ ไว้กับสำนักงานคณะกรรมการส่งเสริม

การลงทุนเพื่อให้ผู้ประกอบการต่างชาติที่สนใจเข้ามาลงทุนในประเทศไทยได้รับข้อมูลสะดวกขึ้น

  3.3.3 ภาวะอุตสาหกรรม และการแข่งขัน

  (1) โครงสร้างของอุตสาหกรรม

  ปัจจุบันประเทศไทยได้มีการพัฒนาที่ดิน ในลักษณะของนิคมอุตสาหกรรมเป็น

  จำนวนมากทั้งที่อยู่ในความดูแลของภาครัฐบาลและที่เป็นของเอกชนกระจายอยู่ตามภูมิภาค

  ต่าง ๆ ของประเทศ อย่างไรก็ตามผลจากภาวะเศรษฐกิจของประเทศที่เริ่มฟื้นตัวและการที่

  SPI เริ่มนโยบายการจำหน่ายที่ดินให้กับบุคคลภายนอก จะทำให้ SPI สามารถจำหน่ายที่ดิน

  ได้เพิ่มขึ้น

  (2) ภาวะการแข่งขัน

  วัตถุประสงค์หลักของ SPI ในการดำเนินธุรกิจสวนอุตสาหกรรม เริ่มจากการพัฒนา

  เพื่อรองรับการขยายตัวของบริษัทในกลุ่ม และร่วมลงทุนกับบุคคลอื่นที่ประสงค์จะเข้ามา

  ประกอบกิจการภายในสวนอุตสาหกรรม ปัจจุบันภาวะเศรษฐกิจเริ่มกับสู่ภาวะปกติรวมทั้ง

  SPI มีที่ดินในสวนอุตสาหกรรมที่ยังไม่ได้จัดสรร จึงมีนโยบายที่จะจำหน่ายที่ดินให้แก่

  บุคคลภายนอก ซึ่งทำให้เกิดการแข่งขันกับนิคมอุตสาหกรรมอื่น ๆ ที่อยู่ในพื้นที่ใกล้เคียง

  ทั้งที่เป็นของภาครัฐบาลและภาคเอกชน ดังนั้น เพื่อให้แข่งขันได้ SPI จึงได้นำระบบ

  บริหารงานคุณภาพ ISO 9001 : 2000 ด้านการพัฒนาที่ดิน และบริการสาธารณูปโภค

  พื้นฐานมาใช้ในสวนอุตสาหกรรมเครือสหพัฒน์ ทั้ง 3 แห่ง และในปี 2546 สวนอุตสาหกรรม

  เครือสหพัฒน์ ทั้ง 3 แห่ง ได้ผ่านการตรวจรับรองระบบบริหารงานคุณภาพ ISO 9001 : 2000

  จากสถาบันรับรองมาตรฐาน ไอ เอส โอ ด้านการพัฒนาที่ดินและบริการสาธารณูปโภคพื้นฐาน

  ซึ่งจะเป็นส่วนช่วยในการตัดสินใจของผู้ลงทุนที่ประสงค์จะเข้ามาประกอบกิจการภายในสวน

  อุตสาหกรรม

  3.3.4 การจัดหาผลิตภัณฑ์และบริการ และผลกระทบต่อสิ่งแวดล้อม

  (1) การจัดหาผลิตภัณฑ์และบริการ

  SPI จะจัดเตรียมที่ดินในแต่ละโครงการไม่ต่ำกว่า 1,000 ไร่ โดยมีหลักเกณฑ์ในการ

  พิจารณา ได้แก่ทำเลที่ตั้ง แหล่งน้ำ สาธารณูปโภคต่าง ๆ นโยบาย และข้อกำหนดต่าง ๆ

  ของทางราชการ เป็นต้น ดำเนินการออกแบบ และวางผังโครงการ ศึกษาผลกระทบ

  สิ่งแวดล้อม และกำหนดความต้องการในการขยายตัวของบริษัทในกลุ่ม SPI โดยจัดให้มี

  ระบบสาธารณูปโภคอย่างครบถ้วน เพียงพอ ต่อความต้องการของบริษัทที่ประสงค์จะเข้ามา

  ประกอบกิจการ ซึ่งในการพัฒนาที่ดินดังกล่าว ดำเนินการในลักษณะที่จะเป็นการพัฒนา

  เป็นขั้น ๆ ตามความต้องการในการใช้ประโยชน์ให้คุ้มค่า โดยไม่ให้เกิดการสูญเปล่าในการ

  ลงทุน

  (2) ผลกระทบต่อสิ่งแวดล้อม

  เนื่องจากภายในสวนอุตสาหกรรมประกอบด้วย โรงงานจำนวนมาก ซึ่งอาจนำไปสู่

  ปัญหาสิ่งแวดล้อม SPI ได้ตระหนักถึงความสำคัญของการควบคุมผลกระทบต่อสิ่งแวดล้อม

  จึงดำเนินการพัฒนา กำหนดมาตรการ แนวทาง และวิธีการในการดำเนินงานต่าง ๆ ที่เกี่ยวกับ

  สิ่งแวดล้อม โดยได้มีการจัดตั้งหน่วยงานขึ้นมาเพื่อรับผิดชอบรวบรวมข้อมูล ทดลอง และ

  วิจัย เพื่อควบคุมและป้องกันไม่ให้การดำเนินงานของสวนอุตสาหกรรม ก่อให้เกิดผล

  กระทบต่อสิ่งแวดล้อม ตามมาตรฐานที่กรมโรงงานอุตสาหกรรมกำหนด ทั้งนี้ในแต่ละ

  สวนอุตสาหกรรม SPI ได้จัดให้มีระบบบำบัดน้ำเสียส่วนกลาง กำหนดให้โรงงานต่าง ๆ

  จะต้องมีระบบบำบัดน้ำเสียในเบื้องต้นก่อนปล่อยลงสู่ส่วนกลาง การกำจัดขยะมูลฝอย และ

  การตรวจวัดคุณภาพอากาศและเสียงในสวนอุตสาหกรรมเครือสหพัฒน์ทั้ง 3 แห่ง ได้ให้

  บริษัท อีสเทิร์นไทยคอนซัลติ้ง 1992 จำกัด เป็นผู้ดำเนินการ ซึ่งที่ผ่านมาผลการตรวจวัด

  ของสวนอุตสาหกรรมทั้ง 3 แห่ง เป็นไปตามเกณฑ์มาตรฐาน

3.4 งานที่ยังไม่ได้ส่งมอบ

- ไม่มี -